Predkladacia správa

Návrh na určenie gestorských ústredných orgánov štátnej správy zodpovedných za prebratie a aplikáciu smerníc a rámcových rozhodnutí sa predkladá na základe bodu C.1. uznesenia vlády SR č. 1232/2002 z 13. novembra 2002 a predstavuje sedemnástu aktualizáciu pôvodného gestorstva smerníc prijatého uznesením vlády SR č. 962 z 10. októbra 2001, s aktualizáciami uskutočnenými uzneseniami vlády SR č. 780 z 10. júla 2002, č. 1232 z 13. novembra 2002, č. 246 z 2. apríla 2003, č. 983 zo 14. októbra 2003, č. 266 z 31. marca 2004,  č. 940 zo 6. októbra 2004, č. 253 zo 6. apríla 2005, č. 761 z 5. októbra 2005, č. 308 z 12. apríla 2006, č. 819 zo 4. októbra 2006, č. 294 z 28. marca 2007, č. 845 z 3. októbra 2007, č. 204 z 2. apríla 2008, č. 693 z 1. októbra 2008, č. 247 z 25. marca 2009 a č. 686 z 30. septembra 2009.
             
Cieľom materiálu je určenie gestorských a spolugestorských rezortov zodpovedných za prebratie a aplikáciu smerníc a rámcových rozhodnutí do slovenských všeobecne záväzných právnych predpisov.  
  
Návrh na určenie gestorstva obsahuje 91 smerníc a 3 rámcové rozhodnutia, ktoré boli uverejnené v Úradnom vestníku Európskej únie od poslednej aktualizácie v období od 1. augusta 2009 do 31. januára 2010. Termíny ich prebratia do slovenského právneho poriadku sú určené vo väzbe na termíny prebratia smerníc a rámcových rozhodnutí platné pre členské štáty EÚ. 
 
             Predložený návrh na určenie gestorských ústredných orgánov štátnej správy zodpovedných za prebratie a aplikáciu smerníc a rámcových rozhodnutí nemá finančné, ekonomické, environmentálne vplyvy, ani vplyvy na zamestnanosť a podnikateľské prostredie.
 
             Materiál bol predmetom medzirezortného pripomienkového konania v dňoch 9. februára 2010 až 22. februára 2010. Spôsob zapracovania jednotlivých pripomienok je uvedený v časti vyhodnotenie pripomienkového konania. Materiál sa predkladá na rokovanie vlády SR bez rozporov.